**Molėtų rajono savivaldybės taryba**

**SPRENDIMAS**

**DĖL TRUMPALAIKĖS AR ILGALAIKĖS SOCIALINĖS GLOBOS IŠLAIDŲ FINANSAVIMO MOLĖTŲ RAJONO SAVIVALDYBĖS GYVENTOJAMS MAKSIMALAUS DYDŽIO NUSTATYMO**

2017 m. gegužės    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi ir Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 32 punktu,

Molėtų rajono savivaldybės taryba nusprendžia:

1. Nustatyti trumpalaikės ar ilgalaikės socialinės globos išlaidų finansavimo Molėtų rajono savivaldybės gyventojams, kuriems teisės aktų nustatyta tvarka Molėtų rajono savivaldybės administracija priėmė sprendimą dėl socialinės globos paslaugų skyrimo, maksimalų dydį:

1.1. be tėvų globos likusiems vaikams, socialinės rizikos vaikams – ne daugiau kaip 900,00 eurų per mėnesį;

1.2. vaikams su negalia ir vaikams su sunkia negalia – ne daugiau kaip 950,00 eurų per mėnesį;

1.3. senyvo amžiaus asmenims ir suaugusiems asmenims su negalia – ne daugiau kaip 720,00 eurų per mėnesį;

1.4. suaugusiems asmenims su sunkia negalia – ne daugiau kaip 850,00 eurų per mėnesį.

2. Pripažinti netekusiu galios Molėtų rajono savivaldybės tarybos 2016 m. lapkričio 24 d. sprendimo Nr. B1-236 „Dėl trumpalaikės ar ilgalaikės socialinės globos išlaidų finansavimo Molėtų rajono savivaldybės gyventojams maksimalaus dydžio nustatymo“ 1 punktą.

Savivaldybės meras